Markaðsstarf er veigamikill þáttur í starfsemi TM . Ítarlegar rannsóknir og kannanir búa að baki þeirri stefnu sem fylgt er en ný markaðsstefna var samþykkt á síðasta ári og gildir hún til 2018 . Ragnheiður D. Agnarsdóttir framkvæmdastjóri einstaklings - þjónustu og samskiptasviðs Við viljum auka lífsgæði viðskiptavina Ragnheiður D. Agnarsdóttir , framkvæmdastjóri einstaklingsþjónustu og samskiptasviðs , segir nýju stefnuna hverfast um meginmarkmið félagsins , sem er að upplifun viðskiptavinina sé : „ Enginn verndar þig eins og TM “ . „ Það er áfram meginmarkmiðið okkar og allt okkar starf , hvort heldur er í markaðsmálum eða þjónustunni almennt , grundvallast á því . Í því felst einfaldlega að við viljum tryggja viðskiptavinum okkar hugarró með því að veita þeim framúrskarandi þjónustu og ráðgjöf á sviði tryggingamála . Samhliða mótun á nýrri markaðsstefnu var tekin ákvörðun um að fara nýjar leiðir að því markmiði okkar að viðskiptavinir félagsins upplifi í raun að enginn veiti þeim betri vernd en TM . Samskipti tryggingafélaga og viðskiptavina hafa að langmestu leyti snúist um tjón með einum eða öðrum hætti en því ætlum við að breyta . Við viljum reyna að skilja þarfir fólks á öðrum sviðum , nálgast það í daglegu lífi þess og stuðla að því að viðskiptavinir okkar geti aukið lífsgæði sín . “ Aukið virði viðskiptasambandsins Ragnheiður segir að lykillinn að því sé markviss miðlun upplýsinga . Þess vegna hafi TM meðal annars byrjað að blogga í febrúar á síðasta ári en í reglulegum bloggfærslum félagsins sem miðlað er á heimasíðu þess og samfélagsmiðlum hefur verið skrifað um heilsutengd málefni og fleira sem ætlað er að einfalda líf fólks og auka farsæld í leik og starfi . „ Við trúum að með slíkri miðlun gagnlegra upplýsinga aukist virði viðskiptasambandsins , félaginu og viðskiptavinum til heilla . Hugsunin er sú að samband okkar við viðskiptavinina verði sterkara en áður og fólk heyri ekki bara í okkur þegar óveður er í aðsigi eða komið að greiðslu iðgjalda . Auk bloggsins höfum við í þessu skyni þróað veflausnir sem gagnast fólki við að átta sig á hvaða vátryggingavernd það þarf , fjárhæðir líf - og sjúkdómatrygginga og fleira og svo höfum við efnt til námskeiða , til dæmis fyrir nýbakaða foreldra , og ætlunin er að stíga fleiri skref í þá átt á þessu ári . “ Ráðgjöf og kaup hvar og hvernig sem hentar Vefurinn er mikilvæg samskiptaleið TM og viðskiptavina og á liðnu ári hófst sala á helstu tryggingum einstaklinga á tm.is . Ragnheiður segir að aðdragandinn hafi verið langur og rekur hann allt aftur til ársins 2006 . „ Þá hófum við að selja tryggingar í gegnum vefinn undir merkjum Elísabetar . Það var skemmtilegt verkefni sem gekk vel en við ákváðum að nú væri tímabært að færa þá leið yfir á TM . Það var mikilvægt að prófa þetta og þróa í nafni Elísabetar , rekast á veggi og glöggva sig til fulls á virkninni áður en þetta var heimfært á það trausta og dýrmæta vörumerki sem TM er . Það kann að hljóma þversagnarkennt að á sama tíma og við viljum auka samskiptin við viðskiptavinina bjóðum við þeim að sjá um sig sjálfa , ef svo má segja , á vefnum . Við lítum hins vegar svo á að það sé mikilvægt að viðskiptavinirnir hafi þetta val ; viðskipti og samskipti á vefnum fara vaxandi og meðal ungs fólks er mikill áhugi á að nýta þessa þjónustuleið . Við erum því að mæta þörf sem þegar er til staðar í nokkrum mæli og um leið að búa okkur undir framtíðina því komandi kynslóðir munu án efa vilja kaupa tryggingar eins og aðra þjónustu eða vöru í gegnum vefinn . “ Árangursrík auglýsingaherferð – Hvað sem verður Nýrri auglýsingaherferð var hleypt af stokkunum í febrúar og vakti hún mikla athygli . Grípandi lag og nýstárlegt myndefni fór vel í áhorfendur . „ Við vorum mjög ánægð með viðtökurnar . Þetta var í raun fyrsta skrefið í útfærslu á nýju markaðsstefnunni þar sem við einblínum ekki á bótaskylda atburði heldur tölum um lífið almennt og sýnum að við höfum skilning á því . Eins vildum við sýna að við getum haft húmor fyrir því sem getur hent fólk eins og til dæmis setningin „ ef ég barna kærustuna “ ber með sér . Við hugsuðum einfaldlega með okkur : Hvernig er lífið og hvað getur mætt okkur á hverjum degi og valdið okkur áhyggjum eða skapað nýjar áskoranir ? Bragi Valdimar Skúlason samdi frábært lag og texta fyrir okkur og í framhaldinu var ákveðið að hafa myndrænu útfærsluna létta og skemmtilega . Það er óhætt að segja að árangurinn hafi verið góður því aldrei fyrr höfum við fengið jafngóð fyrstu viðbrögð við auglýsingaefni . Svo var eintaklega gaman að gera þetta sama lag að jólalagi og heimsækja viðskiptavini með Kvennakór Garðabæjar á aðventunni . Afraksturinn sýndum við á vefnum okkar . Þetta hafði góð og einlæg áhrif , bæði meðal þeirra sem við heimsóttum og eins þeirra sem horfðu á . “ Auglýsingaherferðin fékk tilnefningu til Íslensku auglýsingaverðlaunanna – Lúðursins í flokki árangursríkra auglýsingaherferða ( ÁRAN ) .